
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 102 

20 Ιανουάριου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Επιβολή προστίμου στον ΚΟΘΤΟΥ ΚΟδΤΑ ΜΙΗΑΥΙΟν 


για το αδίκημα της παράνομης κυκλοφορίας αυ¬ 
τοκινήτου. 1 

Τροποποίηση της υπ’ αριθμ. Α οικ, 45788/3552/05-08- 
2014 (Β' 2283) «Καθορισμός κομίστρων του Ορ¬ 
γανισμού Αστικών Συγκοινωνιών Θεσσαλονίκης 
(Ο.Α.Σ.Θ.)». 2 

Λύση της Δημοτικής Κοινωφελούς Επιχείρησης του 
Δήμου Παρανεστίου Ν. Δράμας -Ορισμός εκκα¬ 
θαριστούν - Μεταφορά προσωπικού Ι.Δ.Ο.Χ. στο 
Ν.Π.Δ.Δ. του Δήμου Παρανεστίου. 3 

Έγκριση Οργανισμού Εσωτερικής Υπηρεσίας του 
ΝΠΔΔ - Ιδρύματος με την επωνυμία «Δημοτικό 
Βρεφοκομείο Πατρών». 4 

Καθιέρωση υπερωριακής απασχόλησης τακτικού 
προσωπικού της Δημοτικής Επιχείρησης Ύδρευ¬ 
σης Αποχέτευσης Ρεθύμνου (Δ.Ε.Υ.Α.Ρ). 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση Σφάλματος στη με αριθμό 43452/633 από¬ 
φαση του Υπουργού Εργασίας, Κοινωνικής Ασφά¬ 
λισης και Πρόνοιας. 6 


ΑΠΟΦΑΣΕΙ Σ 

(ΐ) 

Επιβολή προστίμου στον ΚΟΟΤΟν ΚΟδΤΑ ΜΙΗΑΥΙΟν 
για το αδίκημα της παράνομης κυκλοφορίας αυτο¬ 
κινήτου. 

Με την υπ’ αριθμ. ΠΤΠ 51/3-12-2014 Καταλογιστική Πρά¬ 
ξη του Προϊστάμενου Τελωνείου Χίου, επιβλήθηκε για 
το αδίκημα της παράνομης κυκλοφορίας αυτοκινήτου, 
κατά παράβαση του άρθ. 137, παρ. Α1 του Ν.2960/01 
«Τελωνειακού Κώδικα», στον ΚΟΟΤΟν ΚΟδΤΑ ΜΙΗΑΥΙΟν 
που γεννήθηκε στις 4-2-1978 στη Βουλγαρία, με Α.Δ.Τ. 
177045807, εκδόσεως Βουλγαρίας, μόνιμου κατοίκου Ελ¬ 
λάδος, αγνώστου ταχυδρομικής διεύθυνσης, το πρόστι¬ 


μο που προβλέπεται από τον παραπάνω νόμο, το οποίο 
ανέρχεται στο ποσό των πέντε χιλιάδων ευρώ (5,000), 
πλέον χαρτ/μο και ΟΓΑ χαρτ/μου εκατόν είκοσι ευρώ 
(120,00), ήτοι συνολικά πέντε χιλιάδες εκατόν είκοσι 
ευρώ (5.120,00). 

Ο Προϊστάμενος Τελωνείου κ.α.α. 

Ο Αναπληρωτής Προϊστάμενος Τελωνείου 
ΑΝΤΩΝ. ΑΓΓΟΥΛΕΣ 

-♦- 

Αριθμ. Α 54873/4318 (2) 

Τροποποίηση της υπ’ αριθμ. Α οικ. 45788/3552/05-08-2014 
(Β' 2283) «Καθορισμός κομίστρων του Οργανισμού 
Αστικών Συγκοινωνιών Θεσσαλονίκης (Ο.Α.Σ.Θ.)». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη τις διατάξεις: 

1. Του ν.δ. 3721/1957 (Α' 142) «περί συστάσεως Οργανι¬ 
σμού Αστικών Συγκοινωνιών Θεσσαλονίκης (Ο.Α.Σ.Θ.)», 
όπως τροποποιήθηκε με το ν.δ. 716/70 (Α' 238) και το 
Ν. 866/79. 

2. Του Ν. 2898/2001 (Α' 71) και τις από 30.4.2001 σύμ¬ 
βασης μεταξύ του Ελληνικού Δημοσίου και του Ο.Α.Σ.Θ. 
και ειδικά της παρ.1 του άρθρου έβδομου αυτής, όπως 
αυτή τροποποιήθηκε, συμπληρώθηκε και ισχύει με το 
άρθρο 17 του Ν. 3185/2003 (Α'229), την από 4-8-2003 
συμπληρωματική οικονομική συμφωνία, το Ν. 3652/2008 
(Α'45) «Κύρωση Σύμβασης για την τροποποίηση και συ¬ 
μπλήρωση της από 30-4-2001 οικονομικής συμφωνίας 
μεταξύ Ελληνικού Δημοσίου και Ο.Α.Σ.Θ.», ως και την 
από 8-4-2010 νέα συμπληρωματική οικονομική συμφωνία 
που κυρώθηκε με το Ν. 3897/2010 (Α' 208). 

3. Του άρθρου 22 του Ν. 2362/1995 (Α' 247). «Περί Δη¬ 
μοσίου Λογιστικού ελέγχου των δαπανών του Κράτους 
και άλλες διατάξεις». 

4. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

5. Τις διατάξεις του άρθρου 1 του Ν. 1214/1981 (Α' 286) 
όπως τροποποιήθηκε με τις διατάξεις της παρ. 1 του 
άρθρου 44 του Ν. 2963/2001 (Α' 268) 

6. Της υπ’ αριθμ. Α - 68587/5029/4.7.2003 (Β' 934) κοινής 
απόφασης των Υπουργών Οικονομικών και Μεταφορών 
και Επικοινωνιών «Μεταβολή περιοχής εκτέλεσης αστι¬ 
κής συγκοινωνίας από τον Οργανισμό Αστικών Συγκοι¬ 
νωνιών Θεσσαλονίκης (Ο.Α.Σ.Θ.)». 

7. Της υπ’ αριθμ. Υ48/9-7-2012 (ΦΕΚ 2105 Β') απόφασης 
του Πρωθυπουργού «Καθορισμός αρμοδιοτήτων του 
Αναπληρωτή Υπουργού Οικονομικών Χρήστου Σταϊκού- 
ρα». 

8. Του π.δ. 118/2013 (Α'152) με το οποίο τροποποιείται 
το π.δ. 85/2012 (Α'141) και ιδρύεται το Υπουργείο Υπο¬ 
δομών, Μεταφορών και Δικτύων. 

9. Της υπ’ αριθμ. 2821/2014 «Καθορισμός αρμοδιοτή¬ 
των Υφυπουργού Υποδομών, Μεταφορών και Δικτύων 
Μιχαήλ Παπαδόπουλου» (Β' 2893) κοινής απόφασης του 
Πρωθυπουργού και του Υπουργού Υποδομών, Μεταφο¬ 
ρών και Δικτύων. 

10. Της υπ’ αριθμ. Α οικ. 45788/3552/05-08-2014 (Β' 2283) 
κοινή απόφαση του Αναπληρωτή Υπουργού Οικονομικών 
και του Υφυπουργού Υποδομών, Μεταφορών και Δικτύ¬ 
ων με θέμα «Καθορισμός κομίστρων του Οργανισμού 
Αστικών Συγκοινωνιών Θεσσαλονίκης (Ο.Α.Σ.Θ.)». 

11. Το γεγονός ότι από τις ρυθμίσεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αντικαθίσταται η παράγραφος 9 της υπ’ αριθ. Α οικ. 
45788/3552/05-08-2014 (Β' 2283) απόφασης των Υπουρ¬ 
γών Οικονομικών και Υποδομών Μεταφορών & Δικτύων 
ως εξής: 

«9. Στους επιβάτες που μετακινούνται, χωρίς την κα¬ 
ταβολή κομίστρου, επιβάλλεται πρόστιμο στο 60πλάσιο 
των κανονικών ή μειωμένων (αν δικαιούνται) εισιτηρίων 
μίας (1) μόνο μετακίνησης. 

Το 60πλάσιο των κανονικών εισιτηρίων μίας (1) μόνο 
μετακίνησης επιβάλλεται ως πρόστιμο και στους μετα¬ 
κινούμενους με μειωμένο εισιτήριο, εάν δεν επιδεικνύουν 
το προβλεπόμενο, στην παρ. 8 της παρούσας απόφασης, 
στοιχείο πιστοποίησης του δικαιώματος μετακίνησης 
με μειωμένο κόμιστρο. 

Στις περιπτώσεις όπου το ως άνω καθοριζόμενο πρό¬ 
στιμο (60πλάσιο της αξίας των βασικών κανονικών ή 
μειωμένων εισιτηρίων), δεν εισπράττεται επιτόπου κατά 
την βεβαίωση της παράβασης ή εντός 60 ημερολο¬ 
γιακών ημερών απ’ την επόμενη της βεβαίωσης της 
παράβασης, ο Ο.Α.Σ.Θ. διαβιβάζει τη βεβαίωση επιβο¬ 
λής προστίμου στην αρμόδια ΔΟΥ, και στη συνέχεια 
το πρόστιμο πενταπλασιάζεται και εισπράττεται ως 
δημόσιο έσοδο». 

Κατά τα λοιπά συνεχίζει να ισχύει η υπ’ αριθ. Α οικ. 
45788/3552/05-08-2014 (Β' 2283) απόφαση των Υπουργών 
Οικονομικών και Υποδομών Μεταφορών και Δικτύων 
(ΦΕΚ Β' 2283). 

Η ισχύς της παρούσας απόφασης αρχίζει από τη δη¬ 
μοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2014 

ΑΝΑΠΛΗΡΩΤΗΣ ΥΠΟΥΡΓΟΣ ΥΦΥΠΟΥΡΓΟΣ ΥΠΟΔΟΜΩΝ, 

ΟΙΚΟΝΟΜΙΚΩΝ ΜΕΤΑΦΟΡΩΝ, ΚΑΙ ΔΙΚΤΥΩΝ 

ΧΡΗΣΤΟΣ ΣΤΑΪΚΟΥΡΑΣ ΜΙΧΑΗΛ ΠΑΠΑΔΟΠΟΥΛΟΣ 


Αριθμ. οικ.: 20507 (3) 

Λύση της Δημοτικής Κοινωφελούς Επιχείρησης του Δή¬ 
μου Παρανεστίου Ν. Δράμας -Ορισμός εκκαθαριστών 
- Μεταφορά προσωπικού Ι.Δ.Ο.Χ. στο Ν.Π.Δ.Δ. του Δή¬ 
μου Παρανεστίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 107,108,109,112, 280 και 
283 παρ. 4 του Ν. 3852/2010 «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης» (ΦΕΚ 87Α/7-6-2010), όπως ισχύουν. 

2. Τις διατάξεις των άρθρων 8 και 24 του Π.Δ. 142/2010 
«Οργανισμός της Αποκεντρωμένης Διοίκησης Μακεδο¬ 
νίας - Θράκης» (ΦΕΚ 235 Α/27-12-2010). 

3. Τις διατάξεις των άρθρων 260, 262 και 269 του 
Ν. 3463/2006 (ΦΕΚ 114/Α/8-6-2006) «Κύρωση του Κώδι¬ 
κα Δήμων και Κοινοτήτων», και του άρθρου 10 του Ν. 
3584/07 (ΦΕΚ 143 Α/28-6-2007) «Κύρωση του Κώδικα 
Κατάστασης Δημοτικών και Κοινοτικών Υπαλλήλων». 

4. Τις διατάξεις του άρθρου 16 του Ν. 4147/13 (ΦΕΚ 98 
Α/26-4-2013) «Κύρωση της από 31.12.2012 Πράξης Νομοθε¬ 
τικού Περιεχομένου «Ρυθμίσεις κατεπειγόντων θεμάτων 
αρμοδιότητας των Υπουργείων Εσωτερικών, Εργασίας, 
Κοινωνικής Ασφάλισης και Πρόνοιας, Δημόσιας Τάξης 
και Προστασίας του Πολίτη, της Γενικής Γραμματείας 
της Κυβέρνησης και του Υπουργού Επικράτειας» και άλ¬ 
λες διατάξεις», σύμφωνα με τις οποίες «Αποφάσεις που 
αφορούν στη σύσταση, τροποποίηση, συγχώνευση, λύση 
ή κατάργηση δημοτικών κοινωφελών επιχειρήσεων και 
δημοτικών νομικών προσώπων δημοσίου δικαίου λαμ- 
βάνονται σύμφωνα με τα άρθρα 226 - 270 του Κώδικα 
Δήμων και Κοινοτήτων (Ν. 3463/ 2006). Οι αποφάσεις 
του Δημοτικού Συμβουλίου εγκρίνονται με πράξη του 
Γ ενικού Γ ραμματέα της Αποκεντρωμένης Διοίκησης, η 
οποία δημοσιεύεται στην Εφημερίδα της Κυβερνήσεως». 

5. Το άρθρο 90 παρ. 3 του Π.Δ. 63/2005 (ΦΕΚ 98 Α') 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα που αφορούν τον έλεγχο των 
δαπανών που προκαλούν οι κανονιστικές διοικητικές 
πράξεις». 

6. Τις υπ’ αριθμ. 9 (ΑΠ: οικ. 4317/25-1 -2011-ΑΔΑ: 4ΑΡΟΚ- 
7) και 11 (ΑΠ: οικ. 4569/27-1 -2011.-ΑΔΑ: 4ΑΡΟΚ-ΞΟ) εγκυ¬ 
κλίους του Υπουργείου Εσωτερικών, Αποκέντρωσης 
και Ηλεκτρονικής Διακυβέρνησης με θέμα «Κοινωνικά 
Προγράμματα Ο.Τ.Α.» και «Θέματα συγχωνεύσεων και 
προσωπικού νομικών προσώπων δημοσίου δικαίου και 
επιχειρήσεων των δήμων» αντίστοιχα, και την Κοινή 
Υπουργική Απόφαση 50891/10-9-2007 (ΦΕΚ 1876/Β/14- 
9-2007) «Οικονομική Διοίκηση και Διαχείριση των Δη¬ 
μοτικών και Κοινοτικών Κοινωφελών Επιχειρήσεων του 
Κώδικα Δήμων και Κοινοτήτων (Ν. 3463/2006)». 

7. Την υπ’ αριθμ. 615/2012 γνωμοδότηση του Νομικού 
Συμβουλίου του Κράτους, η οποία έγινε αποδεκτή από 
τον Υπουργό Εσωτερικών (σχετικό έγγραφο 47184/12/ 
20-2-2013). 

8. Την υπ’ αριθμ. 61/2011 απόφαση του Δημοτικού 
Συμβουλίου του Δήμου Παρανεστίου Ν. Δράμας -υπ’ 
αριθμ. 2806/31-03-2011 απόφαση του Γ ενικού Γ ραμματέα 
της Αποκεντρωμένης Διοίκησης Μακεδονίας Θράκης 
(ΦΕΚ 1262/Β/16-06-2011) περί "Συγχώνευσης Κοινωφελών 

Δημοτικών Επιχειρήσεων Δήμου Παρανεστίου και σύ¬ 
στασης ενιαίου Ν.Π.Ι.Δ. με την επωνυμία ΚΟΙΝΩΦΕΛΗΣ 
ΔΗΜΟΤΙΚΗ ΕΠΙΧΕΙΡΗΣΗ ΠΑΡΑΝΕΣΤΙΟΥ 11 . 

9. Την υπ’ αριθμ. 60/2011 απόφαση του Δημοτικού Συμ¬ 
βουλίου του Δήμου Παρανεστίου Ν. Δράμας υπ’ αριθμ. 
2787/11-04-2011 απόφαση του Γενικού Γραμματέα της 
Αποκεντρωμένης Διοίκησης Μακεδονίας Θράκης (ΦΕΚ 
1134/Β/03-06-2011) περί "Συγχώνευσης Νομικών Προ¬ 
σώπων Δημοσίου Δικαίου Δήμου Παρανεστίου σε ένα 
ενιαίο Ν.Π.Δ.Δ. με την επωνυμία Νομικό Πρόσωπο κοινω¬ 
νικής αλληλεγγύης, προσχολικής αγωγής και παιδείας 
Δήμου Παρανεστίου". 

10. Την υπ’ αριθμ. 183/2014 απόφαση του Δημοτικού 
Συμβουλίου του Δήμου Παρανεστίου (απόσπασμα πρα¬ 
κτικών της 26ης/30-11-2014 συνεδρίασης - ΑΔΑ: ΩΜΜΩ- 
ΩΞΗ-9ΧΘ) περί «λύσης της κοινωφελούς επιχείρησης 
του Δήμου με την επωνυμία ΔΗΜΟΤΙΚΗ ΚΟΙΝΩΦΕΛΗΣ 
ΕΠΙΧΕΙΡΗΣΗ ΠΑΡΑΝΕΣΤΙΟΥ, ορισμός εκκαθαριστών 
και μεταφορά προσωπικού, και την υπ’ αριθμ. 20396/ 
17-12-2014 απόφαση του Γενικού Γραμματέα Αποκεντρω¬ 
μένης Διοίκησης Μακεδονίας - Θράκης (ΑΔΑ: ΩΒΡΒΟ- 
Ρ1Υ-ΞΑΡ) περί ελέγχου νομιμότητας αυτής. 

11. Τις διατάξεις του άρθρου 28 του Ν. 4305/2014 
(Α' 237) «Ανοικτή διάθεση και περαιτέρω χρήση εγγρά¬ 
φων, πληροφοριών και δεδομένων του δημόσιου τομέα, 
τροποποίηση του Ν. 3448/2006 (Α' 57), προσαρμογή της 
εθνικής νομοθεσίας στις διατάξεις της Οδηγίας 2013/37/ 
ΕΕ του Ευρωπαϊκού Κοινοβουλίου και του Συμβουλίου, 
περαιτέρω ενίσχυση της διαφάνειας, ρυθμίσεις θεμάτων 
Εισαγωγικού Διαγωνισμού Ε.Σ.Δ.Δ.Α. και άλλες διατά- 
ξεις». 

12. Τον έλεγχο εγκυρότητας των δικαιολογητικών των 
υπαλλήλων που μεταφέρονται στο Ν.Π.Δ.Δ. του Δήμου 
Παρανεστίου. 

13. Την υπ’ αριθμ. 9041/15-12-2014 Βεβαίωση του Προϊ¬ 
σταμένου της Οικονομικής Υπηρεσίας του Δήμου Παρα¬ 
νεστίου περί εγγραφής πίστωσης στον προϋπολογισμό 
του οικ.Έτους 2014, για την κάλυψη αμοιβής ορκτωτών 
λογιστών - ελεγκτών για την εκκαθάριση της Επιχεί¬ 
ρησης. 

14. Το γεγονός ότι με την ανωτέρω απόφαση του 
Δημοτικού Συμβουλίου, οι δράσεις, μεταφέρονται στον 
Δήμο Παρανεστίου, πλην της υλοποίησης του προγράμ¬ 
ματος "ΒΟΗΘΕΙΑ ΣΤΟ ΣΠΙΤΙ" και του απασχολούμενου 
προσωπικού που μεταφέρονται με την ίδια σχέση ερ¬ 
γασίας στο Ν.Π.Δ.Δ. του Δήμου Παρανεστίου, αποφα¬ 
σίζουμε: 

I. Τη λύση της Δημοτικής Κοινωφελούς Επιχείρησης 
του Δήμου Παρανεστίου Ν. Δράμας με την επωνυμία 
«ΔΗΜΟΤΙΚΗ ΚΟΙΝΩΦΕΛΗΣ ΕΠΙΧΕΙΡΗΣΗ ΠΑΡΑΝΕΣΤΙΟΥ», 
την εκκαθάριση και τη μεταβίβαση των περιουσιακών 
της στοιχείων στο Δήμο Παρανεστίου, ο οποίος μεταξύ 
των άλλων υπεισέρχεται αλληλέγγυα και απεριόριστα 
σε όλες τις σημερινές υποχρεώσεις, οφειλές και απαι¬ 
τήσεις της Κοινωφελούς Επιχείρησης, σύμφωνα με την 
αριθ. 183/2014 απόφαση του Δημοτικού Συμβουλίου του 
Δήμου Παρανεστίου. 

II. Ορίζουμε εκκαθαριστές τους ορκωτούς ελεγκτές 
τον Δημήτριο Χαραλάμπους με Α.Μ. ΣΟΕΛ 30651 με ανα- 
πληρώτρια του την Αλεξάνδρα Μπούτα με Α.Μ. ΣΟΕΛ 
16501 και καθορίζει την αποζημίωση που θα τους κατα¬ 
βληθεί στο ποσό των 600,00 ευρώ πλέον Φ.Π.Α. το οποίο 
θα Βαρύνει τον ΚΑ 00/6117.05 του προϋπολογισμού του 


Δήμου Παρανεστίου. Με τον ορισμό των εκκαθαριστών 
παύει αυτοδίκαια η εξουσία των μελών του Διοικητι¬ 
κού Συμβουλίου και τις αρμοδιότητες του ασκούν οι 
εκκαθαριστές. Μετά την εκκαθάριση της επιχείρησης, 
όσα περιουσιακά στοιχεία απομένουν περιέρχονται στο 
Δήμο Παρανεστίου. 

III. Την υλοποίηση του προγράμματος «Βοήθεια στο 
Σπίτι» και την μεταφορά του παρακάτω απασχολούμε¬ 
νου προσωπικού με σχέση εργασίας Ιδιωτικού Δικαίου 
Ορισμένου Χρόνου στο Ν.Π.Δ.Δ. με την επωνυμία «Νομικό 
Πρόσωπο κοινωνικής αλληλεγγύης, προσχολικής αγω¬ 
γής και παιδείας Δήμου Παρανεστίου» με την ίδια σχέση 
εργασίας, εφόσον το πρόγραμμα αυτό παραταθεί και 
μέχρι τη λήξη του, το οποίο (Ν.Π.Δ.Δ.) μεταξύ των άλλων 
υπεισέρχεται αλληλέγγυα και απεριόριστα σε όλες τις 
σημερινές υποχρεώσεις, οφειλές και απαιτήσεις της 
Κοινωφελούς Επιχείρησης που αφορούν το ανωτέρω 
πρόγραμμα: 


Α/Α 

ΟΝΟΜΑΤΕΠΩΝΥΜΟ 

ΚΛΑΔΟΣ/ΕΙΔΙΚΟΤΗΤΑ 

1 

ΕλισσάΒετ Ιωαννίδου 

ΠΕ Κοινωνική Λειτουργός 

2 

Αικατερίνη Χαλυβίδου 

ΠΕ Ψυχολόγος 

3 

Σοφία Κεμεντζετζίδου 

ΔΕ Νοσηλεύτρια 

4 

Μαρία Μπαμπαλή 

ΔΕ Νοσηλεύτρια 

5 

Ελένη Κωνσταντινίδου 

ΔΕ Νοσηλεύτρια 

6 

Χρυσούλα Τάζογλου 

ΔΕ Νοσηλεύτρια 

7 

Δέσποινα Σοϊλεμεζίδου 

ΥΕ Οικογενειακή Βοηθός 

8 

Φωτεινή Παναγιωτίδου 

ΥΕ Οικογενειακή Βοηθός 

9 

Παρθένα Κυριαζίδου 

ΥΕ Οικογενειακή Βοηθός 

10 

Δήμητρα Καγιάογλου 

ΥΕ Οικογενειακή Βοηθός 


Από τις διατάξεις της παρούσας απόφασης προκαλεί- 
ται δαπάνη ύψους 1.000,00 ευρώ η οποία έχει εγγράφει 
και θα βαρύνει τον ΚΑ 00/6117.05 του προϋπολογισμού 
του Δήμου Παρανεστίου Ν. Δράμο οικονομικού έτους 
2014, και με ανάλογη πρόβλεψη στον προϋπολογισμό 
του οικονομικού έτους 2015. 

Η απόφαση αυτή ισχύει από τη δημοσίευση της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή 17 Δεκεμβρίου 2014 

Ο Γ ενικός Γ ραμματέας 
Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθμ. 176622/16318 (4) 

Έγκριση Οργανισμού Εσωτερικής Υπηρεσίας του ΝΠΔΔ 
- Ιδρύματος με την επωνυμία «Δημοτικό Βρεφοκο¬ 
μείο Πατρών». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 

ΠΕΛΟΠΟΝΝΗΣΟΥ - ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν.3852/2010 «Πρόγραμμα ΚΑΛΛΙ¬ 
ΚΡΑΤΗΣ» (ΦΕΚ 87Α') και ιδίως των άρθρων 97 και 280. 

2. Τις διατάξεις του άρθρου 8 του Π.Δ.139/2010 (ΦΕΚ 
232/τ Α'/27.12.2010) Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου. 

3. Τις διατάξεις του άρθρου 10 του Ν.3584/2007 και 

των Π. Δ. των 22/1990 και 50/2001, όπως ισχύουν, καθώς 
και την ισχύουσα νομοθεσία «περί αρμοδιοτήτων των 
Ο.Τ.Α. Α' βαθμού». 

4. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

5. Την αριθμ. 134/2014 απόφαση του Διοικητικού Συμ¬ 
βουλίου του ΝΠΔΔ - Ιδρύματος με την επωνυμία «Δη¬ 
μοτικό Βρεφοκομείο Πατρών», περί ψήφισης του Οργα¬ 
νισμού Εσωτερικής Υπηρεσίας του ΝΠΔΔ - Ιδρύματος. 

6. Την αριθ. 593/2014 απόφαση του Δημοτικού Συμ¬ 
βουλίου του Δήμου Πατρέων, με την οποία παρέχει την 
σύμφωνη γνώμη για την κατάρτιση του ΟΕΥ του ΝΠΔΔ 
- Ιδρύματος με την επωνυμία «Δημοτικό Βρεφοκομείο 
Πατρών». 

7. Την αριθμ. 28 θέμα ΕΗΔ 1ο/23-12-2014 απόφαση - 
γνωμοδότηση του Υπηρεσιακού Συμβουλίου Ο.Τ.Α. ΠΕ 
Αχάίας, με την οποία παρέχει την σύμφωνη γνώμη για 
την κατάρτιση του ΟΕΥ του ΝΠΔΔ - Ιδρύματος με την 
επωνυμία «Δημοτικό Βρεφοκομείο Πατρών». 

8. Την αριθμ. 15650/1253/2011 (ΦΕΚ 480/τ.Β'/29-3-2011) 
απόφασης του Γενικού Γραμματέα Αποκεντρωμένης 
Διοίκησης Πελ/σου, Δυτ. Ελλάδας και Ιονίου «περί με¬ 
ταβίβασης αρμοδιοτήτων και παροχής εξουσιοδότησης 
υπογραφής στον Γενικό Διευθυντή και τους Προϊσταμέ¬ 
νους των Υπηρεσιών - με εντολή Γενικού Γραμματέα», 
αποφασίζουμε: 

Εγκρίνουμε την αριθμ. 134/2014 απόφαση του Διοικητι¬ 
κού Συμβουλίου του ΝΠΔΔ - Ιδρύματος με την επωνυμία 
«Δημοτικό Βρεφοκομείο Πατρών», περί ψήφισης του Ορ¬ 
γανισμού Εσωτερικής Υπηρεσίας του ΝΠΔΔ - Ιδρύματος 
και με την πρόβλεψη, όπως παρακάτω: 

ΜΕΡΟΣ 1 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΝΟΜΙΚΟΥ ΠΡΟΣΩΠΟΥ 
Άρθρο 1 

Διάρθρωση Αυτοτελούς Τμήματος 

Οι Υπηρεσίες του Νομικού Προσώπου του Δήμου λει¬ 
τουργούν σε επίπεδο Αυτοτελούς Τμήματος, το οποίο 
συγκροτείται ως εξής: 

Α. Αυτοτελές Τμήμα 

1. Γ ραφείο Κοινωνικής Υπηρεσίας 

2. Γ ραφείο Διοικητικής-Οικονομικής & Ταμειακής Υπο¬ 
στήριξης 

3. Γ ραφείο Βρεφονηπιακού Σταθμού 

α. Βρεφικό Α' παιδιά ηλικίας 8 μηνών έως 19 μηνών 
β. Βρεφικό Β' παιδιά ηλικίας 8 μηνών έως 19 μηνών 
γ. Βρεφικό Γ' παιδιά ηλικίας 19 μηνών έως 24 μηνών 
δ. Βρεφικό Δ' παιδιά ηλικίας 19 μηνών έως 24 μηνών 
ε. Βρεφικό Ε' παιδιά ηλικίας 2 χρόνων έως 2,6 χρό¬ 
νων 

στ. Βρεφικό ΣΤ' παιδιά ηλικίας 2 χρόνων έως 2,6 
χρόνων 

ζ. Μεταβρεφικός I παιδιά ηλικίας 2,6 χρόνων έως 3 
χρόνων 

η. Μεταβρεφικός II παιδιά ηλικίας 3 χρόνων έως 4 
χρόνων 

θ. Προπρονήπιο παιδιά ηλικίας 3 χρόνων έως 4 
χρόνων 

ι. Προνήπιο παιδιά ηλικίας 4 χρόνων έως 5 χρόνων 


ΜΕΡΟΣ 2 

ΑΡΜΟΔΙΟΤΗΤΕΣ ΑΥΤΟΤΕΛΟΥΣ 
ΤΜΗΜΑΤΟΣ ΚΑΙ ΓΡΑΦΕΙΩΝ 

Άρθρο 2 

Α. Αρμοδιότητες Προϊσταμένου Αυτοτελούς Τμήματος 

Ο Προϊστάμενος προΐσταται και έχει την εποπτεία και 
τον έλεγχο λειτουργίας του Δημοτικού Βρεφοκομείου 
Πατρών. 

Συμμετέχει στις συνεδριάσεις του Διοικητικού Συμ¬ 
βουλίου και της Εκτελεστικής Επιτροπής χωρίς ψήφο 
και εισηγείται τα προς συζήτηση θέματα. 

Παραλαμβάνει, αποσφραγίζει, χαρακτηρίζει ή μονο- 
γράφει την καθημερινή αλληλογραφία και την διανέμει 
στα αρμόδια τμήματα για τις παραπέρα ενέργειες. 

Μεριμνά για την κατάρτιση των προσκλήσεων του Δι¬ 
οικητικού Συμβουλίου και της Εκτελεστικής Επιτροπής. 

Επιδίδει έγκαιρα στα Μέλη τις προσκλήσεις για τις 
συνεδριάσεις. 

Εκδίδει βεβαιώσεις φιλοξενίας παιδιών. 

Συντάσσει σε συνεργασία με τον υπάλληλο της Οι¬ 
κονομικής-Ταμειακής Υποστήριξης τον Προϋπολογισμό 
και τον Απολογισμό του Ιδρύματος. 

Ελέγχει και υπογράφει τα χρηματικά εντάλματα πλη¬ 
ρωμής. 

Έχει την ευθύνη της εύρυθμης λειτουργίας του Βρεφο¬ 
νηπιακού Σταθμού και εισηγείται τη σωστή στελέχωση, 
οργάνωση και την υλικοτεχνική υποδομή των Γ ραφείων 
και τοποθετεί το προσωπικό σύμφωνα με τις τρέχουσες 
και έκτακτες ανάγκες του. 

Παρέχει συμβουλές στους γονείς σε συνεργασία με το 
Γ ραφείο Συμβουλευτικής Υποστήριξης και συμπληρώνει 
ατομική κάρτα κάθε παιδιού. 

Μεριμνά για την εκτέλεση των αποφάσεων του Διοι¬ 
κητικού Συμβουλίου και υπογράφει όλα τα υπηρεσιακού 
χαρακτήρα έγγραφα. 

Καταρτίζει και οργανώνει σε συνεργασία με τις ειση¬ 
γήσεις του εκπαιδευτικού προσωπικού του Ιδρύματος το 
εκπαιδευτικό πρόγραμμα και κατευθύνει το παιδαγωγικό 
έργο σύμφωνα με τα επιστημονικά δεδομένα. 

Φροντίζει για την οργάνωση των προγραμματισμένων 
καθώς και άλλων εκδηλώσεων που πρέπει να πραγ¬ 
ματοποιούνται με την έγκριση του Δ/κου Συμβουλίου. 

Ασκεί την γενική εποπτεία στο προσωπικό με οποια¬ 
δήποτε σχέση εργασίας, αξιολογεί και κατευθύνει, μερι¬ 
μνά για την ανάπτυξη και επιμόρφωση, για την βελτίωση 
των συνθηκών εργασίας και την διατήρηση αρμονικών 
εργασιακών σχέσεων και εισηγείται στον Πρόεδρο του 
Νομικού Προσώπου κάθε θέμα που αφορά την εν γένει 
κατάσταση του. 

Χορηγεί στους υπαλλήλους κανονικές και αναρρω- 
τικές άδειες. 

Είναι υπεύθυνος για την τήρηση του ωραρίου του 
προσωπικού. 

Εισηγείται στο Δ.Σ. κάθε θέμα που αφορά την λει¬ 
τουργία, το προσωπικό, την υλικοτεχνική υποδομή του 
Σταθμού όπως: 

ο Τον αριθμό και τις ειδικότητες του προσωπικού που 
είναι αναγκαίο προκειμένου να διασφαλιστεί η εύρυθμη 
λειτουργία των Σταθμών. 

ο Το παιδαγωγικό υλικό και τον πάσης φύσεως εξο¬ 
πλισμό. 

ο Τις απαραίτητες εργασίες για την επισκευή και συ¬ 
ντήρηση των κτιρίων. 

ο Την επιμόρφωση του προσωπικού. 

Συνεργάζεται με το γραφείο Διοικητικού - Οικονομι¬ 
κού το οποίο οφείλει να παρέχει κάθε στοιχείο για να 
διασφαλιστεί η εύρυθμη λειτουργία του Ιδρύματος και 
η επίτευξη των σκοπών του. 

Επιβλέπει την τήρηση όλων των απαραίτητων βιβλίων 
και τηρεί την σφραγίδα. 

Σε περίπτωση απουσίας του αναπληρώνεται σύμφωνα 
με τις κείμενες διατάξεις. 

Η τήρηση αρχείου κληροδοτημάτων και η επιμέλεια 
κατάρτισης φακέλου για κάθε ακίνητο του Δημοτικού 
Βρεφοκομείου. 

Συντάσσει το εβδομαδιαίο διαιτολόγιο του Αυτοτε¬ 
λούς Τμήματος σε συνεργασία με τον παιδίατρο, αν 
υπάρχει και εγκρίνεται από το Διοικητικό Συμβούλιο. 

Β. Αρμοδιότητες Γραφείου Κοινωνικής Υπηρεσίας 

Παρακολουθεί τη συμπεριφορά των τροφίμων και επι¬ 
λαμβάνεται επί παντός προβλήματος αυτών. 

Τηρεί φακέλους και Μητρώα των τροφίμων με κάθε 
στοιχείο που αφορά αυτούς, από την είσοδό τους μέχρι 
και τη διαγραφή τους. 

Συνεργάζεται με την υπεύθυνη της ανάδοχης οικο¬ 
γένειας «Φωλιά». 

Μεριμνά για την ιατρική και νοσοκομειακή περίθαλψη 
των εξωτερικών τροφίμων. 

Έχει την ευθύνη του Κοινωνικού Αρχείου του Ιδρύμα¬ 
τος και παραδίδει πληροφορίες προσωπικών στοιχείων 
στους ενδιαφερομένους. 

Γ. Αρμοδιότητες Γραφείου Διοικητικής-Οικονομικής- 
Ταμειακής Υποστήριξης 

Η Τήρηση Γενικού Πρωτοκόλλου εισερχομένων και 
εξερχομένων εγγράφων. 

Η διεκπεραίωση της όλης αλληλογραφίας της Υπη¬ 
ρεσίας. 

Η τήρηση των ατομικών φακέλων των υπαλλήλων και 
ο χειρισμός όλων των θεμάτων της υπηρεσιακής κατά¬ 
στασης του προσωπικού. 

Η μέριμνα για την τήρηση των πρακτικών του Διοι¬ 
κητικού Συμβουλίου, της Εκτελεστικής Επιτροπής και 
όλων των Επιτροπών της Υπηρεσίας. 

Η τήρηση αρχείου των αποφάσεων του Δ.Σ. και της 
Εκτελεστικής Επιτροπής. 

Παραλαμβάνει τα έγγραφα από τον Προϊστάμενο 
Τμήματος και μεριμνά για την αρχειοθέτηση όλων των 
εισερχόμενων εγγράφων. 

Παρέχει γραμματειακή υποστήριξη του Δημοτικού 
Βρεφοκομείου (διεκπεραίωση και αρχειοθέτηση αλλη¬ 
λογραφίας, θέματα προσωπικού κλπ.) 

Μεριμνά για τη λειτουργία του τηλεφωνικού κέντρου 
του Νομικού Προσώπου. 

Καταχωρεί τις αιτήσεις εγγραφής και επανεγγραφής 
βρεφών και νηπίων. 

Παρακολουθεί το ηλεκτρονικό ταχυδρομείο. 

Ενημερώνεται από το διαδίκτυο για όλα τα θέματα 
που αφορούν το Νομικό Πρόσωπο σύμφωνα με τις τρέ¬ 
χουσες διατάξεις. 

Ενημερώνει τις ηλεκτρονικές εφαρμογές των Υπουρ¬ 
γείων σχετικά με στοιχεία του Νομικού Προσώπου (πχ. 
απογραφή των Δημοσίων Υπαλλήλων, εφαρμογή συ- 
νταξιοδότησης κ.τ.λ.) 


Είναι υπεύθυνος για την καταχώριση σχετικών απο¬ 
φάσεων στην ιστοσελίδα της Διαύγειας. 

Σχεδιάζει τις εσωτερικές διαδικασίες για την κατάρ¬ 
τιση του προγράμματος απαιτούμενων προμηθειών και 
υπηρεσιών του Νομικού Προσώπου και διαμορφώνει 
περιοδικά προγράμματα για την προμήθεια κάθε είδους 
υλικών, εξοπλισμού και υπηρεσιών. 

Διενεργεί έρευνες αγοράς για την τεκμηρίωση της 
διαθεσιμότητας των ειδών ή των υπηρεσιών που εν¬ 
διαφέρουν το Νομικό Πρόσωπο και τη λήψη στοιχείων 
τιμών προμήθειας ή υπηρεσίας. 

Διενεργεί τις διαδικασίες για την ανάθεση των προ¬ 
μηθειών και των συμβάσεων παροχής υπηρεσιών, ήτοι 
μεριμνά για την κατάρτιση προδιαγραφών, καταρτίζει 
το σχέδιο διακήρυξης, των συμβάσεων και όλων των 
αποφάσεων και εισηγείται τη συγκρότηση όλων των 
επιτροπών που απαιτούνται (διενέργειες διαγωνισμών, 
αξιολόγησης των προσφορών και παραλαβής των ει¬ 
δών). 

Τηρεί τα αρχεία και έγγραφα των συμβάσεων προ¬ 
μηθειών και υπηρεσιών. 

Μεριμνά για την εφαρμογή του εβδομαδιαίου διαιτο¬ 
λογίου που σύμφωνα με την καθημερινή δύναμη γίνεται 
η προμήθεια των αναγκαίων ποσοτήτων τροφίμων για 
την παρασκευή των αντίστοιχων μερίδων φαγητού. 

Μεριμνά για την παραλαβή τροφίμων και καυσίμων. 

Τηρεί βιβλία εισαγωγής υλικού, εξαγωγής υλικού, ανα¬ 
λώσιμων και μη αναλώσιμων υλικών όπου υπογράφο¬ 
νται από τον Προϊστάμενο Αυτοτελούς Τμήματος και 
τη μαγείρισσα. 

Επιμελείται για τον εφοδιασμό του σταθμού με τα 
αναγκαία τρόφιμα και λοιπά είδη ψυχαγωγίας, εκπαι¬ 
δευτική ύλη καθώς και για τη καλή φύλαξη, συντήρηση 
και διάθεση αυτών. 

Παραδίδει στη μαγείρισσα την αναγκαία ποσότητα 
τροφίμων για την παρασκευή ημερήσιου φαγητού. 

Η τήρηση λογιστικών βιβλίων, που προβλέπονται από 
τις ισχύουσες διατάξεις. 

Η διαχείριση κάθε δαπάνης, καθώς και η εκκαθάριση 
αποδοχών και γενικά αποζημιώσεων προσωπικού. 

Η μέριμνα για την καταβολή δαπάνης και είσπραξη 
εσόδων. 

Η μέριμνα για την απόδοση των πάσης φύσεως κρα¬ 
τήσεων και ασφαλιστικών εισφορών των υπαλλήλων. 

Η μέριμνα για την κατάρτιση και τροποποίηση του 
προϋπολογισμού της Υπηρεσίας καθώς και την κατάρ¬ 
τιση απολογισμού. 

Η τήρηση της Ταμειακής Διαχείρισης. 

Η είσπραξη των τροφείων του σταθμού. 

Η έκδοση χρηματικών ενταλμάτων σύμφωνα με τις 
ισχύουσες διατάξεις, τα οποία διαβιβάζονται στον Προ¬ 
ϊστάμενο Αυτοτελούς Τ μήματος και τον Πρόεδρο του 
Δ.Σ. προς τελική υπογραφή. 

Μεριμνά για την παροχή κάθε είδους οικονομικών 
στοιχείων που ζητούνται από Δημόσιες/Ελεγκτικές 
Υπηρεσίες. 

Παρακολουθεί και μεριμνά για την εκπλήρωση όλων 
των φορολογικών και ασφαλιστικών υποχρεώσεων του 
Νομικού Προσώπου. 

Μεριμνά για την ανάρτηση πάσης φύσεως θεμάτων 
στη ιστοσελίδα της Διαύγειας, Διαφάνειας, Πληροφό¬ 
ρησης σύμφωνα με τις σχετικές διατάξεις. 

Διενεργεί τις πληρωμές προς τους δικαιούχους με 

βάση τα Εντάλματα Πληρωμών και μετά από έλεγχο 
των δικαιολογητικών που ορίζει ο νόμος. 

Καταγράφει τις διενεργούμενες πληρωμές σύμφωνα 
με τις ισχύουσες διαδικασίες και μεριμνά για την από¬ 
δοση των κάθε φύσης κρατήσεων υπέρ τρίτων που 
αντιστοιχούν στα επιμέρους εντάλματα πληρωμής. 

Διενεργεί τις εισπράξεις των οφειλών προς το Νομικό 
Πρόσωπο και ενημερώνει τα λογιστικά βιβλία με τις 
ισχύουσες ταμειακές εγγραφές. 

Παρακολουθεί την τακτοποίηση των υποχρεώσεων 
των οφειλετών προς το Νομικό Πρόσωπο και ενημε¬ 
ρώνει τις αρμόδιες υπηρεσίες για τις καθυστερούμενες 
οφειλές. 

Τηρεί τις διαδικασίες συναλλαγών με τις Τράπεζες 
για την τοποθέτηση των χρηματικών διαθεσίμων και 
την διενέργεια εισπράξεων μέσω επιταγών ενημερώ¬ 
νοντας τον Προϊστάμενο του Αυτοτελούς Τμήματος 
για τις συναλλαγές. 

Τηρεί το αναγκαίο φυσικό ταμείο του Νομικού Προ¬ 
σώπου. 

Τηρεί αρχεία των κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση των ταμειακών εγγραφών. 

Παρακολουθεί την ταμειακή ρευστότητα και προγραμ¬ 
ματίζει τις πληρωμές. 

Μεριμνά για την παροχή κάθε είδους οικονομικών 
στοιχείων που ζητούνται από Δημόσιες/Ελεγκτικές 
Υπηρεσίες. 

Δίδει εγγράφως εβδομαδιαίες αναφορές διαχείρισης 
των χρημάτων (έσοδα και έξοδα) στο Προϊστάμενο του 
Αυτοτελούς Τμήματος. 

Δ. Αρμοδιότητες Γραφείου Βρεφονηπιακού Σταθμού 

Επιμελείται και εφαρμόζει το σύγχρονο παιδαγωγικό 
πρόγραμμα απασχόλησης βρεφών και νηπίων, Δ.Ε.Π.Σ., 
στο χώρο του παιδικού σταθμού, σύμφωνα με τις υπο¬ 
δείξεις του Υπουργείου Παιδείας, δια βίου μάθησης και 
θρησκευμάτων καθώς και την εξέλιξη της σύγχρονης 
παιδαγωγικής επιστήμης. 

Τηρεί όλα τα προβλεπόμενα για τη λειτουργία των 
Βρεφονηπιακών Σταθμών Βιβλία-Διδακτέα Ύλη - Πα- 
ρουσιολόγιο. 

Συνεργάζεται με τους αρμόδιους για τη διαμόρφωση 
κοινωνικής πολιτικής που αφορά τα παιδιά τα φιλοξε¬ 
νούμενα στους Βρεφονηπιακούς Σταθμούς και προτείνει 
μέτρα. 

Σε συνεργασία με το Προϊστάμενο Αυτοτελούς Τ μή¬ 
ματος εντοπίζει τα κυριότερα προβλήματα που αφο¬ 
ρούν τα παιδιά, τους γονείς τους και το προσωπικό των 
Σταθμών, προγραμματίζοντας κατάλληλες ενέργειες 
για την επίλυσή τους. 

Επιμελείται θεμάτων συμβουλευτικής μετά από συ¬ 
νεργασία με τους γονείς των φιλοξενούμενων παιδιών. 

Φροντίζει για την υγιεινή κατάσταση των παιδιών και 
μεριμνά για τη σωματική ακεραιότητά τους ενημερώ¬ 
νοντας άμεσα τους γονείς σε περίπτωση ατυχήματος. 

Έχει την ευθύνη σε συνεργασία με τον Προϊστάμε¬ 
νου Αυτοτελούς Τμήματος για την διοργάνωση των 
συγκεντρώσεων γονέων καθώς και των εορταστικών 
εκδηλώσεων. 

Οργανώνει Εργαστήρια Μουσικής - Χορού - Εικαστι¬ 
κών - Κουκλοθέατρου - Καραγκιόζη. 

Συμβουλεύεται στο παιδαγωγικό πρόγραμμα με τον 
εκάστοτε σχολικό σύμβουλο της Α/θμιας εκπαίδευσης. 


ΜΕΡΟΣ 3 

ΔΙΟΙΚΗΣΗ - ΕΠΟΠΤΕΙΑ - ΣΥΝΤΟΝΙΣΜΟΣ 
Αρθρο 3 

Διοίκηση - Εποπτεία - Συντονισμός 

Το Νομικό Πρόσωπο διοικείται από το Διοικητικό Συμ¬ 
βούλιο που ορίζεται από το Δημοτικό Συμβούλιο και την 
Εκτελεστική Επιτροπή που ορίζεται από το Διοικητικό 
Συμβούλιο. Το Διοικητικό Συμβούλιο απαρτίζεται από 
τον Δήμαρχο ή τον Δημοτικό Σύμβουλο που ορίζει ο 
Δήμαρχος σαν Πρόεδρος. Πρόεδρος είναι ο εκάστοτε 
Δήμαρχος του Δήμου Πατρέων. 

Των υπηρεσιών του Νομικού Προσώπου προΐσταται ο 
Πρόεδρος του Διοικητικού Συμβουλίου ο οποίος επο¬ 
πτεύει και ελέγχει τις υπηρεσίες έτσι ώστε να εξασφαλί¬ 
ζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. Σε 
περίπτωση απουσίας ή κωλύματος του Προέδρου, αυτός 
αναπληρώνεται από τον Αντιπρόεδρο του Διοικητικού 
Συμβουλίου. 

Ο Πρόεδρος του Διοικητικού Συμβουλίου δύναται να 
συγκαλεί περιοδικά ή κατά περίπτωση Συντονιστικά 
Συμβούλια στα οποία μετέχουν με εκπροσώπους τους 
το σύνολο ή μέρος (ανάλογα με ομοιογενή θεματικά 
αντικείμενα) των υπηρεσιών του Νομικού Προσώπου. 

Το Διοικητικό Συμβούλιο, ο Πρόεδρος του και η Εκτε¬ 
λεστική Επιτροπή έχουν ως προς τη διοίκηση του ιδρύ¬ 
ματος τις αρμοδιότητες Δημοτικού Συμβουλίου, Δημάρ¬ 
χου και Οικονομικής Επιτροπής αντίστοιχα. 

Άρθρο 4 

Κανονισμοί Λειτουργίας των Υπηρεσιών 

Οι αρμοδιότητες των επί μέρους γραφείων θεωρού¬ 
νται ως η γενική περιγραφή του ρόλου τους και απο¬ 
τελούν το βασικό πλαίσιο λειτουργίας τους. Λεπτομε¬ 
ρέστερες περιγραφές αρμοδιοτήτων θα γίνουν με τη 
σύνταξη κανονισμών λειτουργίας. 

Ο λεπτομερής τρόπος λειτουργίας, οι θέσεις εργασί¬ 
ας, οι περιγραφές καθηκόντων, οι διαδικασίες διοίκησης 
και λειτουργίας, ορίζονται με αποφάσεις του Προέδρου 
του Διοικητικού Συμβουλίου. 

ΜΕΡΟΣ 4 

ΘΕΣΕΙΣ ΠΡΟΣΩΠΙΚΟΥ 
Άρθρο 5 

Οργανικές θέσεις με σχέση εργασίας 
Δημοσίου Δικαίου 

1. Οι οργανικές θέσεις του μονίμου προσωπικού του 
Νομικού Προσώπου διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο Π.Δ. 
37α/1987, στο Π.Δ. 22/1990 και στο Π.Δ. 50/2001, όπως 
εκάστοτε ισχύουν. 

2. Στην κατηγορία Πανεπιστημιακής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 

ΚΛΑΔΟΙ ΠΕ 

ΑΡΙΘΜΟΣ ΘΕΣΕΩΝ 

ΠΕ Νηπιαγωγών 

1 

ΠΕ Διοικητικού 

1 

Σύνολο θέσεων ΠΕ 

2 


3. Στην κατηγορία Τεχνολογικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΤΕ 

ΑΡΙΘΜΟΣ ΘΕΣΕΩΝ 

ΤΕ Κοινωνικών Λειτουργών 

1 

ΤΕ Βρεφονηπιοκόμων 

6 

ΤΕ Διοικητικού-Λογιστικού 

1 

Σύνολο θέσεων ΤΕ 

8 


4. Στην κατηγορία Δευτεροβάθμιας Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΔΕ 

ΑΡΙΘΜΟΣ ΘΕΣΕΩΝ 

ΔΕ Διοικητικών 

3 

ΔΕ Βοηθών Βρεφοκόμων- 
Παιδοκόμων 

2 

ΔΕ Μαγείρων 

2 

Σύνολο θέσεων ΔΕ 

7 


5. Στην κατηγορία Υποχρεωτικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΥΕ 

ΑΡΙΘΜΟΣ ΘΕΣΕΩΝ 

ΥΕ Καθαριότητας εσωτερικών 
χώρων 

1 

ΥΕ Γ ενικών Καθηκόντων 

1 

Σύνολο θέσεων ΥΕ 

2 


Άρθρο 6 

Θέσεις με σχέση εργασίας Ιδιωτικού 
Δικαίου Αορίστου Χρόνου 


1. Προβλέπονται οι παρακάτω οργανικές θέσεις που 
καλύπτονται από προσωπικό με σύμβαση εργασίας ιδι¬ 
ωτικού δικαίου αορίστου χρόνου (ΙΔΑΧ): 


Ειδικότητες 

ΑΡΙΘΜΟΣ ΘΕΣΕΩΝ 

ΥΕ Βοηθός Μαγείρου 

1 

Σύνολο οργανικών θέσε¬ 
ων ΙΔΑΧ 

1 


Αρθρο 7 

Θέσεις με σχέση εργασίας 
Ιδιωτικού Δικαίου Ορισμένου Χρόνου 


Προβλέπεται η πλήρωση τριάντα πέντε (35) θέσεων 
διαφόρων ειδικοτήτων, για την αντιμετώπιση εποχικών 
ή άλλων περιοδικών ή πρόσκαιρων αναγκών και σύμ¬ 
φωνα με το σκοπό και το αντικείμενο του Δημοτικού 
Βρεφοκομείου. Οι διαδικασίες που θα ακολουθήσουν 
για την πλήρωση των θέσεων αυτών θα είναι με βάσει 
τις εκάστοτε ισχύουσες διατάξεις. 

Αρθρο 8 

Προϊστάμενος Αυτοτελούς Τμήματος 

Προϊστάμενος του Αυτοτελούς Τμήματος της οργα¬ 
νωτικής δομής του Δημοτικού Βρεφοκομείου Πατρών 
τοποθετείται, σύμφωνα με τις κείμενες διατάξεις. 


ΔΙΟΙΚΗΤΙΚΗ ΕΝΟΤΗΤΑ 
(Οργανική μονάδα) 

ΚΛΑΔΟΣ 

1 

Προϊστάμενος 
Αυτοτελούς Τ μήματος 

ΠΕ ή ΤΕ όλων των 
ειδικοτήτων συναφών 
με τις αρμοδιότητες 
του Ιδρύματος. 


Για το διορισμό, τα καθήκοντα, τους περιορισμούς, το 
χρόνο εργασίας, τα δικαιώματα, τις άδειες, τις μετα¬ 
βολές υπηρεσιακής κατάστασης, τις ηθικές αμοιβές, τα 
πειθαρχικά αδικήματα, τη λύση της υπαλληλικής σχέσης 
και την ιατροφαρμακευτική περίθαλψη των υπαλλήλων 
εφαρμόζονται οι εκάστοτε ισχύουσες Νομοθετικές δι¬ 
ατάξεις. 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π. ανεξαρτήτως σχέσεως ερ¬ 
γασίας καθώς και ορισμένο επιπλέον αριθμό θέσεων για 
την κάλυψη των υφιστάμενων και μελλοντικών αναγκών 
των Υπηρεσιών του Ν.Π. 

Προϊστάμενος Αυτοτελούς Τμήματος ορίζεται πάντο¬ 
τε με απόφαση Προέδρου του Διοικητικού Συμβουλίου 
ο κρινόμενος από το αρμόδιο Υπηρεσιακό Συμβούλιο 
υπάλληλος αναπληρούμενος σε περίπτωση απουσίας 
του ή κωλύματος από τον κατά βαθμό αρχαιότερο υπάλ¬ 
ληλο της αυτής υπηρεσίας τμήματος σύμφωνα με τις 
ισχύουσες νομοθετικές ρυθμίσεις του κώδικα δημοτικών 
& κοινοτικών υπαλλήλων. 

ΜΕΡΟΣ 5 

ΤΕΛΙΚΕΣ ΔΙΑΤΑΞΕΙΣ 
Αρθρο 9 

Τελικές διατάξεις 

Κατά την έναρξη της ισχύος του παρόντος Οργανι¬ 
σμού οι υπηρετούντες στο Νομικό Πρόσωπο υπάλληλοι 
κατατάσσονται στις αντίστοιχες θέσεις των σχετικών 
κλάδων. 

Η κατάταξη του προσωπικού στις επί μέρους ορ¬ 
γανικές μονάδες γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων σύμφωνα 
με τις ισχύουσες νομοθετικές ρυθμίσεις. 

Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ: ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 
322.800,00 ευρώ ετησίως, που θα καλυφθεί από τους 
Κ.Α.: 10-6011, 10-6021, 10-6051, 10-6052, 8231 βάση του 
προϋπολογισμού του Νομικού Προσώπου. 

Γ ια οποιαδήποτε πρόσληψη προσωπικού με σύμβαση 
Ιδιωτικού Δικαίου Ορισμένου Χρόνου η δαπάνη θα κα¬ 
λυφθεί από τους Κ.Α.: 10-6041,10-6054 του προϋπολο¬ 
γισμού του Δημοτικού Βρεφοκομείου Πατρών. 

Για τα επόμενα έτη προκαλείται αντίστοιχη ετήσια 
δαπάνη η οποία θα προβλέπεται στους αντίστοιχους 
προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 12 Ιανουάριου 2015 

Με εντολή Γενικού Γραμματέα 
Αποκεντρωμένης Διοίκησης 
Η Αναπληρώτρια Γ ενική Διευθύντρια 
ΓΕΩΡΓΙΑ ΠΑΤΑΚΙΑΡΑ 
-♦- 

Αριθμ. απόφ. 286/17-12-2014 (5) 

Καθιέρωση υπερωριακής απασχόλησης τακτικού προ¬ 
σωπικού της Δημοτικής ΕπιχείρησηςΎδρευσης Απο¬ 
χέτευσης Ρεθύμνου (Δ.Ε,Υ.Α.Ρ). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΔΗΜΟΤΙΚΗΣ ΕΠΙΧΕΙΡΗΣΗΣ 
ΥΔΡΕΥΣΗΣ - ΑΠΟΧΕΤΕΥΣΗΣ ΡΕΘΥΜΝΗΣ 

Αφού έλαβε υπόψη του: 

1. Τις διατάξεις της περ. 12 της υποπαραγράφου 
Γ1 και της παραγράφου γ του άρθρου πρώτου του 
Ν. 4093/2012, 

2. Τις διατάξεις του άρθρου 176 του Ν.4261/2014, 

3. Τις διατάξεις του Οργανισμού Εσωτερικής Υπηρε¬ 
σίας της Δ. Ε. Υ. Α. Ρ. 

4. Τις διατάξεις του Ν. 1069/1980, 

5. Την εγκύκλιο Υπουργείου Οικονομικών αρ. 2/85127/ 
0022 . 

6. Την πρόβλεψη σχετικών πιστώσεων στον υπό ψήφι¬ 
ση προϋπολογισμό του έτους 2015 της Δ.Ε.Υ.Α.Ρ., 

7. Την επιτακτική ανάγκη, λόγω της ιδιαιτερότητας και 
εξαιρετικότητας των παρεχόμενων υπηρεσιών, για πρό¬ 
σθετη υπερωριακή απασχόληση ώστε να διασφαλιστεί η 
συνεχής, τακτική, εύρυθμη, ασφαλής και αποτελεσματι¬ 
κή λειτουργία των υπηρεσιών και των δικτύων ύδρευσης 
και αποχέτευσης της Δ.Ε,Υ.Α.Ρ. για την αντιμετώπιση 
εκτάκτων και επειγουσών υπηρεσιακών αναγκών, απο¬ 
φασίζει ομόφωνα: 

Για συμπλήρωση του εβδομαδιαίου υποχρεωτικού 
ωραρίου για το έτος 2015 με σκοπό την απρόσκοπτη λει¬ 
τουργία των δικτύων και αντλιοστασίων αποχέτευσης 
της Δ.Ε,Υ.Α.Ρ., των δικτύων και αντλιοστασίων ύδρευσης 
και την άμεση αποκατάσταση βλαβών σε εγκαταστάσεις 
- σωληνώσεις για την εξασφάλιση συνεχούς υδροδότη- 
σης των δημοτών και για την άμεση επέμβαση επί των 
βλαβών των δικτύων ύδρευσης και αποχέτευσης, των 
Η/Μ εγκαταστάσεων αυτών, καθώς και των εγκαταστά¬ 
σεων του Βιολογικού Καθαρισμού της Δ.Ε,Υ.Α.Ρ., έτσι 
ώστε να εξασφαλίζεται κατά το δυνατόν η αποφυγή επι¬ 
κίνδυνων καταστάσεων από θραύση σωλήνων ύδρευσης, 


εκροή - διαρροή λυμάτων αποχέτευσης αλλά και για 
την εξασφάλιση συνεχούς υδροδότησης των δημοτών: 

Την υπερωριακή εργασία εργάσιμων ημερών μέχρι 
120 ώρες ανά υπάλληλο το Α' εξάμηνα του 2015, για 36 
εργαζόμενους της τεχνικής υπηρεσίας και 32 εργαζό¬ 
μενους της οικονομικής και διοικητική υπηρεσίας της 
Δ.Ε,Υ.Α.Ρ.. 

Τα παραπάνω αναφερόμενα όρια αριθμού υπαλλήλων 
και ωρών απασχόλησης είναι τα ανώτερα και δύναται 
να πραγματοποιηθούν μόνο εφόσον το επιβάλλουν οι 
ανάγκες της Δ.Ε,Υ.Α.Ρ. 

Επιτρέπεται η εναλλάξ απασχόληση των υπαλλήλων, 
με την προϋπόθεση ότι σε καμία περίπτωση δεν θα 
γίνει η υπέρβαση του ανώτατου αριθμού των ωρών 
ανά υπάλληλο. 

Η αμοιβή του προσωπικού θα είναι κάθε φορά η προ- 
βλεπόμενη από την ισχύουσα νομοθεσία. 

Για την καταβολή των ανωτέρω σχετικών αποζημιώ¬ 
σεων δε * 1 2 3 4 5 6 7 προκαλείται δαπάνη εις βάρος του κρατικού 
προϋπολογισμού. 

Η δαπάνη των ανωτέρω σχετικών αποζημιώσεων έχει 
προβλεφθεί στον προϋπολογισμό Δ.Ε,Υ.Α.Ρ., οικονομικού 
έτους 2015 και θα βαρύνει τους κωδικούς Κ.Α. 60.00.0200 
με τίτλο: ΑΜΟΙΒΕΣ ΥΠΕΡ. ΕΞΑΙΡ. ΝΥΚΤΕΡ. κ.λπ. ύψους 
120.000,00 ευρώ και Κ.Α. 60.03 με τίτλο: ΕΡΓΟΔ.ΕΙΣΦ. 
ΕΜΜΙΣ.ΠΡΟΣΩΠΙΚΟΥ συνολικού ύψους 495.700,00 ευρώ . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 13 Ιανουάριου 2015 

Ο Πρόεδρος του Δ.Σ. 

ΑΓΓΕΛΟΣ ΜΑΛΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στη με αριθμό 43452/633 απόφαση του Υπουργού Ερ¬ 
γασίας, Κοινωνικής Ασφάλισης και Πρόνοιας «Διατήρηση 
θέσεων εργασίας σε ξενοδοχειακές επιχειρήσεις κατά 
τη χειμερινή περίοδο βάσει των διατάξεων του αρ. 8 
του Ν. 1545/1985», που δημοσιεύθηκε στο ΦΕΚ 3637/ 
31-12-2014 (τ. Β'), στη σελίδα 41857 γίνεται η εξής διόρ¬ 
θωση ως προς την ημερομηνία υπογραφής της από¬ 
φασης: 

Από το λανθασμένο «Αθήνα, 22 Δεκεμβρίου 2013», 

Στο ορθό: «Αθήνα, 22 Δεκεμβρίου 2014» 

(Από το Υπουργείο Εργασίας, 
Κοινωνικής Ασφάλισης και Πρόνοιας) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














